

**Årsmøtesak 4**

**Styrets beretning for Valdres Golfklubb 2018**

**Årsmelding Valdres Golfklubb for 2018**

**Sammensetning av obligatoriske organ:**

* Styret:

Einar Eriksen, leder

Øystein Buene, nestleder

Kjetil Strandbråten, styremedlem

Gunnar Modén, varamedlem

Fordeling av verv skjedde etter intern konstituering i styret

* Revisor:

Ragnar Lillebråten og Målfrid Berger Viken Espen Moltubakk

* Valgkomite:

Geir Norling og Tor Magistad Berge

**Ansatte i 2018:**

* Daglig leder: Ulf Krüger
* Pro/golfinstruktør: Ulf Krüger
* Proshop: Ulf Krüger
* Kafé: Anne-Mette Handreck
* Greenkeepere: Arne Slette (head), Gunnar Midtmoen, Morten Fuglehaug,

Marius Bråten (vikar)

**Komitéer/andre verv:**

* Turnerings- og aktivitetskomité: Jørgen Ueland, Ulf Krüger
* Seniorkomité: Thor Slette
* Klubbdommer: Einar Sem-Jacobsen
* Banekomité: Tore Westerbø, Bjørn Sjåvik og Arne Slette

**Medlemsmasse:**

Klubben har 399 medlemmer ved utgangen av 2018, mot 416 året før.

Det er gjort aktiv innsats fra daglig leder for å opprettholde og helst øke medlemstallet. Dette har skjedd både gjennom diverse introduksjonstilbud overfor enkeltspillere og ved samarbeid med bedrifter. Avgangen vi likevel har hatt er knyttet til medlemmer som har vært passive over lengre tid og utflyttende ungdommer.

**Publisitet i media:**

Klubben hadde i 2018 avtale med avisa Valdres om månedlige halvsides annonser med artikkelpreg, redigert av Geir Norling og finansiert av sponsorer. I tillegg har det vært en del notiser knyttet til klubbens turneringer.

Golfhäftets brukere ranket i 2018 Valdres Golf som Norges beste av de 74 klubbenesom deltar i rabattordningen – og det til tross for at den offisielt bare er en 9-hullsbane. Epost om dette er sendt til 120.000 skandinaviske golfere.

Vi har ikke hatt særlige omtale i Norsk Golf i 2018, men vi vet at banen har oppnådd et særdeles godt omdømme.

**Promovering:**

Daglig leder har hatt god kontakt med en rekke samarbeidsparter gjennom året. Det løp avtaler om «golfpakker» med tre turistbedrifter, og en med hytteutbygger om kjøp av spillerett ved alle hyttesalg.

Tallet på hyttespilleretter økte fra 22 til 39, altså med over 75 %.

**Banens tilstand:**

Banen åpnet i 2018 den 10. mai – og da umiddelbart med relativt gode sommergreener.

Gjennom en sesong hvor svært mange baner på Østlandet var sterkt rammet av tørke og til dels stenging, har både fairwayer og greener hos oss framstått i prima stand, og trolig blant de aller beste.

Tallrike tilbakemeldinger fra et økt antall gjestespillere har underbygget dette.

Noen av de ivrigste klubbmedlemmene avsluttet året med turnering 18. november.

**Idrettslige aktiviteter:**

Vinnere av klubbturneringer:

* Mandagsgolfen: Odd Eivind Kveno
* Seniorgolfen, herre: Morten Fuglehaug
* Seniorgolfen, dame: Wenche Kveno
* Valdresmatchen: Per Ragnar Lillebråten
* Klubbmesterskap, herre: Øystein Buene
* Klubbmesterskap, dame: Grethe Smith
* Stablefordmesterskap: Tove Buene
* Seniormesterskap, herre: Per Skjeveland
* Seniormesterskap, dame: Grethe Smith
* Rakagolfen: «Hull 19»; familien Madsen/Lien

**Andre aktiviteter:**

* Betydelig dugnadsinnsats under Valdresmarsjen har gitt klubben verdifull inntekt
* Det har vært ukentlig golftrening for herrer, damer og juniorer
* Det har vært arrangert ukentlig barnegolf (6-12)
* Golf-skole også for Nord-Aurdal ungdomsskole og barneskole
* Veien til golf-kurs, dels til åpne grupper, dels som «smaksprøve» til enkelte bedrifter.
* Samarbeid med Beitostølen helsesportsenter
* Trening/instruksjon for Valdres folkehøgskole og idrettslinjen ved Valdres vgs
* Enkeltstående opplegg for brukere ved Fossumkollektivet.
* Tilbud om paragolfer for bevegelseshemmede

**Økonomi og drift:**

Som det fremgår av vedlagte årsregnskap mener styret at forutsetningene for fortsatt drift er til stede. Denne forutsetningen er lagt til grunn ved avleggelse av årsregnskapet.

Styret mener at årsresultatet gir et rettvisende bilde av Valdres Golfklubbs eiendeler og gjeld, finansielle stilling og resultat.

Regnskapet viser et overskudd på kr 316.503 . Egenkapitalen er med dette økt fra kr 294.107

til kr 610.610. For detaljer vises til egen sak om regnskap 2018.

**Forslag til vedtak:**

*Årsmøtet godkjenner årsberetningen.*